Zalesse

Zalesse (valgevene keeles Залессе) on agrolinnake Valgevenes Hrodna oblastis Smarhońi rajoonis, Zalesse külanõukogu halduskeskus. Valgevene klassikalises kirjakeeles (taraškievica) kasutatakse asula puhul nimekuju Zaleśsie. Zalesse vana nimetus on Dzierby. Asulas oli aastal 2004 1030 elanikku, aastal 2009 aga 958 elanikku.

Zalesses on rongipeatus Vilniuse–Maładziečna raudteeliinil. Suurimaks vaatamisväärsuseks on Zalesse mõisa hoonekompleks.

Ajalugu 

Dzierby asulat mainitakse esimest korda XVI sajandil. Toona asus seal karjamõis. XVIII sajandil läks asula Ogińskite perekonna valdusse. Nemad muutsid asula nime Zalessieks ja rajasid sinna esindusliku mõisakompleksi.

Poola jagamisel läks Zalessie aastal 1795 Venemaa koosseisu. XX sajandi algul rajati Zalessiesse raudteejaam, toona oli asulas 190 elanikku.

Kuni 1917. aastani oli Zalesse Venemaa Keisririigi koosseisus, 1919–1939 kuulus Poolale, 1939–1991 kuulus Nőukogude Liidu koosseisu.

Viited

Valgevene asulad
Smarhońi rajoon